Gedagte vir die dag: Dissiplineer in liefde - Maroela Media
Elke vorm van tug lyk vir ons op die oomblik meer na 'n rede vir trane as vir blydskap, maar later sal dit vir hulle wat daardeur gedissiplineer is, 'n vredevolle oes oplewer van 'n lewe volgens die wil van God. (Hebreërs 12:11)
Dissipline is nie God se manier van sê: "Ek is klaar met jou," of 'n teken dat Hy jou verlaat nie. Dit is eerder 'n liefdevolle daad van God om jou terug te bring. C.S. Lewis het gesê: "God fluister vir ons in ons vreugde; Hy praat met ons in ons werk; Hy skree op ons in ons pyn." Elkeen van ons weet daar was tye toe ons nie na God wou luister of wou aandag gee aan wat sy Woord sê nie, totdat Hy uiteindelik ernstige dissipline moes gebruik om ons aandag te kry sodat ons kan luister.
Help ons verstaan waarom dissipline noodsaaklik is vir ons groei as Christene. Here, seën daardie kinders wat op maniere gedissiplineer word wat u waarheid en liefde verdraai. Ons bid dat U hulle sal beskerm. Amen